cyanic-selkie/wikianc huggingface dataset:
Abdul Qəhrəmanzadə
Həyatı
A.Qəhrəmanzadə 1965-ci ildə Göyçay şəhərində 3 saylı rus dilli orta məktəbi gümüş medalla bitirmiş, həmin il Azərbaycan Politexnik Institutuna daxil olmuş və 1971-ci ildə telekommunikasiya mühəndisi kimi buranı bitirmişdir.
Fəaliyyəti
O 1966-cı ildən başlayaraq Azərbaycan Respublikası Rabitə Nazirliyi Bakı Poçiamt Istehsalat Laboratoriyasında texnik, böyük texnik, sonralar isə böyük mühəndis – elektromexanik vəzifələrində çalışmışdır.
A.Qəhrəmanzadə 1969-cu ildə öz ixtisasına dərindən yiyələnmək məqsədilə Oktyabr Telefon Qovşağına (OTQ) elektromontyor vəzifəsinə keçirilir, sonradan elektromexanik, ATS-2-də böyük elektromexanik, 1970-ci ilin oktyabrından isə ATS-37-də mühəndis vəzifələrində çalışır. 1971-ci ilin noyabr aylarında o keçmiş Sovetlər Ittifaqının ordu sıralarında bir illik hərbi xidmət keçmişdir.
1972-ci il noyabrın 16-dan yenidən Azərbaycan Rabitə Nazirliyi sisteminə Elmi-Texniki Informasiya (ETI) mühəndisi, Rabitə Nazirliyinin Texniki Şöbəsində böyük mühəndis və 1973-cü ilin avqust ayından isə Rabitə Nazirliyinin Şəhər Telefon Şəbəkəsi (ŞTŞ) şöbəsinin rəisi vəzifəsində çalışmışdır. Elə buradan o, Leninqrad Elektrotexniki Rabitə Institutunun məqsədli qiyabi aspiranturasına daxil olur.
1974-cü ilin noyabr ayında aspiranturanın əyani şöbəsinə keçir, 1977-ci ilin iyul ayından isə aspiranturanı başa vurması ilə əlaqədar olaraq Bakı Rabitə Elektrotexnikumuna şöbə müdiri vəzifəsinə göndərilir.
A.Qəhrəmanzadə 1980-ci ildə texnika elmləri namizədi alimlik dərəcəsini almaq üçün dissertasiya müdafiə edir və 11 mart 1981-ci ildə texnika elmləri namizədi dərəcəsi diplomunu alır.
1981-ci ilin sentyabr ayında o, Təhsil Nazirliyi xətti ilə Böyük Britaniyanın Birmingem şəhərinin Aston Universitetində bir illik elmi təcrübə keçir. 1983-cü ilin aprel ayında o, AzPI-nin "Elektrik rabitəsi" kafedrasına dosent vəzifəsinə seçilir və həmin ildə də Birləşmiş Millətlər Təşkilatının Beynəlxalq Telekommuniasiya Ittifaqının (ITU) eksperti təsdiq olunur.
1984-cü ilin okytabr ayında o, Azərbaycan Politexnik Institutunun Həmkarlar Komitəsinin sədri seçilir. 1984-cü ilin noyabr ayında ona "Elektrik rabitəsi" kafedrası üzrə dosent elmi adı verilir.
1985/86-cı illərdə o, BMT-nin Beynəlxalq Telekommuniasiya Ittifaqının (ITU) eksperti kimi Əfqanıstanın Telekommunikasiya inkişaf Layihəsində iştirak etmişdir. 1986-cı ilin noyabr ayında o, Moskvada BMT-nin "Course Development of Telecommunication" kurslarını keçir – "CoDevTel". 1992-ci il iyunun 15-dən Azərbaycan Respublikasının Prezidentinin 15.06.92-ci il tarixli 844 saylı əmri ilə o, Azərbaycanın Rabitə Naziri təyin edilir və 17.07.92-ci ildə isə başqa işə keçməsi ilə əlaqədar olaraq həmin vəzifədən azad olunur. 1992/93-cü illərdə o, Beynəlxalq Telekommunikasiya Ittifaqının (ITU) eksperti kimi Liviyanın (Procect- LIB- 88/007) və Pakistanın (Project – PAK – 88/002) inkişaf layihələrində iştirak etmişdir. 1998-ci ilin mart-dekabr aylarında o, TACIC proqramı çərçivəsində Bakı şəhərində Azərbaycan Telekommunikasiya Tədris Mərkəzinin yaradılmasında (Project – TNAZ 9601) elmi rəhbər olmuşdur. 2002-ci ildə Azərbaycanda IKT-nin Inkişaf Strategiyası Layihəsi – NICTS (Project – AZE/01/003) üzrə milli ekspert seçilmişdir. 2002-ci ilin sentyabr ayından Azərbaycan Milli Elmlər Akademiyasının İdarəetmə Sistemləri İnstitutunda aparıcı elmi işçi vəzifəsində çalışır.
A.Q.Qəhrəmanzadə 100-dən çox elmi işlərin, o cümlədən 10 metodik göstərişin, 5 dərs vəsaitinin və 7 monoqrafiyanın müəllifidir.
A.Q.Qəhrəmanzadə evlidir, iki uşağı var.
Andrey Kotska
Həyatı
Andrey Andreyeviç Kotska 23 may 1911-ci ildə Avstriya-Macarıstan dövlətinin bir hissəsi olan Ujqorod şəhərində (indiki Ukrayna) anadan olmuşdur. O, 1931-ci ildə Ujqorodda ictimai rəsm məktəbini bitirmişdir. Kotska Adalbert Erdeli və İosif Bokşayın şagirdi olmuşdur. O, təhsilini Roma Rəssamlıq Akademiyasının monumental rəssamlıq şöbəsində davam etdirmiş, buranı 1942-ci ildə bitirmişdir. Kotska 1946-cı ildən Ukrayna Rəssamlar İttifaqının üzvü olmuşdur. O, 1977-ci ildən SSRİ Rəssamlar İttifaqı İdarə Heyətinin üzvü və Ukrayna SSR Rəssamlar İttifaqı İdarə Heyətinin Rəyasət Heyətinin üzvü kimi fəaliyyət göstərmişdir. Kotska 1932-ci ildən rəsm sərgilərində iştirak etmişdir. Onun ən rezonanslı sərgiləri Moskvada (1964), Ujqorodda (1981), Moskvada solo (1983), Trebişovda (Çexoslovakiya, 1984) solo sərgilərdir. Andrey Andreyeviç Kotska 1987-ci ildə Ujqorodda vəfat etmişdir.
Yaradıcılığı
Andrey Kotskanın əsərləri orijinal üslubdadır və qüsursuz rəngləmə ilə seçilir. Onun üslubu asanlıqla tanınır. Rəssamın bir növ vizit kartı "Qutsulok" və "Verxovinka" qadın portretləri seriyasıdır.
Kotskanın peyzaj əsərlərində dünya nizamlı və mütəşəkkil olur. Dağların zirvələri yuvarlanır və uzaq bir ölkə ilə birləşən dalğalar kimi olur. Evlər dağların yamaclarında elə dayanır ki, onların yerləşdirilməsi qaydasını sanki rəssamın iradəsi ilə deyil, insan tərəfindən müəyyən edilmişdir. "Küllərdə bahar" (1966) kiçik lirik rəsm əsərində müəyyən səssiz rəng üzvi şəkildə müxtəlif parlaq rənglərlə birləşdirilir. Burada dağ yamacında yerləşən kiçik kənd baharla qarşılaşmışdır. Bağlar çiçəklənmiş, yer üzü yaşıllığa bürünmüşdür. Yasəmən və mavi-çəhrayı tonlarda təsvir olunan dağlar yaşıllığa çevrilmişdir. Günəş şüaları müşahidə olunur, bitki örtüyü çiçək açmışdır. Rəsmin leytmotivi hər şeyin çiçəklənməsi və yenidən doğulmasıdır. Rəssamın daha bir əsəri olan "Peyzaj" (1970) qırmızı və mis damlar, mavi dağ zirvələri, ağ qar və zəhmətə ara vermək üçün bazar günü bayıra çıxan insanları təsvir edir. Həyatın dövranı, havanın, insanların, təbiətin hərəkəti təsvirin realizmini vurğulayır.
2006–2007-ci illərdə Kotskanın bir neçə əsəri muzeylərdən və şəxsi kolleksiyalardan oğurlanmışdır. Müəllifin əsərlərinin dəyərli olmasını həm də onun rəsmlərinin qiymətlərinin ildən-ilə sürətlə artması sübut edir. 2010-cu illərin əvvəllərində onların dəyəri 100%-dən çox artaraq on minlərlə qrivnaya çatmışdır. Kotska bu dövrlərdə ardıcıl olaraq Zakarpatiyanın ən "bahalı" rəssamları siyahısının ilk beşliyində dayanmışdır.
Gomur (Dərələyəz)
Gomur — İrəvan quberniyasının Şərur-Dərələyəz qəzasında, indiki Paşalı (Əzizbəyov, Vayk) rayonunda kənd.
Tarixi
Rayon mərkəzindən 14 km cənub-şərqdə, Arpaçayın sol qolu olan Axtaçayın sahilində yerləşir. «İrəvan əyalətinin icmal dəftəri»ndə Kömür kimi qeyd edilmişdir.
Kəndin qədim adı erməni mənbələrində Gomer fonetik formasında qeyd edilir və ilk dəfə XIII əsrdən xatırlanır. Kəndin adı həm də Gyumur, Gomk, Axta yuxarı formalarında göstərilmişdir.
Toponım qədım türk dilində. «dag başında dar, yarğanlı uçurum yer»mənasında işlənən komür sözündən əmələ gəlmişdir. Orotoponimdir. Quruluşca sadə toponimdir.
Ermənistan prezidentinin 19. IV. 1991-ci il fərmanı ilə adı dəyişdirilib Komk qoyulmuşdur.
Əhalisi
Kənddə 1831-ci ildə 27 nəfər, 1873 - cü ildə 285 nəfər, 1886- cı ildə 293 nəfər, 1897-ci ildə 353 nəfər, 1904 - cü ildə 365 nəfər, 1914 - cü ildə 400 nəfər, 1916-cı ildə 388 nəfər yalnız azərbaycanlı yaşamışdır.
1918-ci ildə kənd erməni təcavüzünə məruz qalmış, sakinləri deportasiya olunmuşdur. İndiki Ermənistanda sovet hökuməti qurulandan sonra sağ qalanlar doğma yurdlarına qayıda bilmişlər. Burada 1922-ci ildə 155 nəfər, 1926-cı ildə 200 nəfər, 1931-ci ildə 316 nəfər, 1939 - cu ildə 386 nəfər, 1959 - cu ildə 381 nəfər, 1970-ci ildə 590 nəfər, 1979 - cu ildə 745 nəfər yalnız azərbaycanlı yaşamışdır. Erməni mənbələrində isə yuxarıda göstərilən statistik məlumatlar ermənilərə aid edilir və guya ermənilər buraya 1828-ci ildə İranın Xoy vilayətindən köçürülmüşdür. Bu, tamamilə yalandır və erməni saxtakarlığıdır. Gomur Kəndində ən qədim zamanlardan 1988-ci ilə kimi yalnız azərbaycanlılar yaşamışdır. XIX-XX əsrin əvvəllərində (1831-1931) burada azərbaycanlıların yaşadığını erməni alimi Z. Qorqodyanın əsərində aydın şəkildə göstərilir.
İ.Şopenin də əsərində kəndin köklü sakinlərinin məhəmmədi olduğu qeyd edilmişdir. Azərbaycanlılar 1988-ci ilin noyabrın sonunda Ermənistan dövlətinin deportasiyasına məruz qalmışdır. İndi ermənilər yaşayır.
Gomurda 1918-ci ildə 400 nəfər əhali olmuşdur. Nijdenin cəllad xislət quldur dəstələri kəndi dörd tərəfdən mühasirəyə almış, əhalini böyük-kiçik demədən qılıncdan keçirmişlər. Şahidlər demişlər ki, Axta çayının suyu sanki qan axırdı.
İstanbul Universitetinin Hüquq fakültəsi
İstanbul Universiteti Hüquq Fakültəsi — Türkiyənin ilk hüquq fakültəsidir, inzibati və akademik vahidlərlə İstanbul Universitetinin Beyazit meydanında yerləşən əsas korpusunda fəaliyyət göstərir. Türkiyə Barolar Birliyinin 22 kriteriyalı qiymətləndirməsinə görə Türkiyənin ən yaxşı hüquq fakültəsidir.
Fakültənin qolları
Fakültədə Konstitusiya hüququ, Cinayət hüququ, Cinayət prosesi, ümumi Dövlət hüququ, Hüquq fəlsəfəsi, Hüquq sosiologiyası, Roma hüququ, Hüquq tarixi, İnzibati hüquq, İnsan hüquqları, Əmək hüququ, Sosial təminat hüququ, Maliyyə hüququ, Sivil hüququ, Mülki prosessual hüquq, Beynəlxalq hüquq, Beynəlxalq xüsusi hüquq, Kommersiya hüququ, Dəniz ticarəti hüququ, Sığorta hüququ, Avropa İttifaqı hüququ, müqayisəli hüquq bölmələri, eyni zamanda Cinayət hüququ, Cinayət prosesi şöbələrinin nəzdində Kriminologiya fəaliyyət göstərir.
Tədqiqat və Tətbiq Mərkəzləri
Fakültə daxilində cinayət hüququ və kriminologiya, müqayisəli hüquq, inzibati hüquq, beynəlxalq hüquq və beynəlxalq münasibətlər, insan haqları hüququ, Avropa birliyi hüququ, hüquq tarixi, əmək hüququ və sosial təminat hüququ sahələrində institutlar və tədqiqat və tətbiq mərkəzləri mövcuddur.
Kitabxanası
1950-ci ildə fəaliyyətə başlayan İstanbul Universiteti Hüquq Fakültəsi kitabxanasında 115.000-dən çox yerli və xarici kitabla, 25.600 cilddən daha çox yerli və xarici ardı davam edən dövri nəşrlə həm fondu, həm də yerləşmə yeri baxımından Türkiyənin ən böyük hüquq kitabxanası olmaqla yanaşı, həftənin 7 günü 24 saat fəaliyyət göstərən ilk hüquq kitabxanasıdır. Bu nəşrlər arasında fakültənin öz dərc etdiyi jurnallarından 1935-ci ildən bəri türkcə və xarici dildə nəşr olunan İstanbul Universiteti Hüquq Fakültəsi məcmuəsi, 1951-ci ildən bəri xarici dillərdə nəşr olunan Annales de la Faculté de Droit d’Istanbul jurnalı, 1957-ci ildən bəri türk və xarici dillərində nəşr olunan İstanbul Universiteti Müqayisəli Hüquq araşdırmaları jurnalı, 1978-ci ildən bəri Türk və xarici dillərdə dərc olunan Cinayət Hüququ və Kriminologiya jurnalı, 1980-ci ildən bəri türk dilində dərc olunan İnzibati hüquq və Elm jurnalı və 1981-ci ildən bu yana türk və xarici dillərdə yayımlanan Beynəlxalq və Beynəlxalq xüsusi hüquq bülleteni də vardır.
Tələbə klubları
2020-2021-ci tədris ilində fakültədə fəaliyyətini davam etdirən tələbə klubları aşağıdakılardır:
Azərbaycanda karst və onun yaratdığı müxtəlif relyef formaları
Azərbaycan Respublikasının ərazisində karst və onun yaratdığı müxtəlif relyef formaları nisbətən az yayılmışdır ХХ əsrin 70-ciillərinə qədər ədəbiyyat məlumatlarına görə ümumi uzunluğu 800m olan 40-a qədər mağara məlum olmuşdur. 1969–1973-cü illərdə aparılmış tədqiqatlar nəticəsində ümumi uzunluğu 3905 m-ə çatan 200-dən çox karst boşluqları və yerüstü karst formaları öyrənilmişdir (Əyyubov, Əliyev, 1978). Bunlardan 120 karst mənşəli olub, ümumi uzunluğu 2370 m-ə çatır. Qalanı isə vulkanik süxurlarda və gillərdə əmələ gəlmişdir. Respublikanın ərazisində asan həll olan süxurlar və onların çatlılıq dərəcəsi, yüksək rütubətli dağlıq relyef, karst sularının sirkulyasiyası və karst boşluqlarının açılmasına şərait yaradan ərazinin çay şəbəkəsi ilə dərin (200–2000 m) parçalanması, yeraltı suların toplanmasında bilavasitə iştirak edən torpaq-bitki örtüyünün və s. olması karst əmələgətirən əsas amillərdir. thumb
Karstın formaları
Respublikanın ərazisində karst iki formada təzahür edir – yerüstü və yeraktı. Yerüstü formalar karrlar, nəlbəkivari çökəkliklər, şaxtalar, quyular, qıflar, uçqunlar və s. ibarət olub, nisbətən zəif inkişaf etmişdir. Onlar əsasən səthi və yamacları çılpaq olan alçaq dağlıq qurşaqda yayılmışdır.
Karstın yeraltı formaları
sahəni əhatə edir (cədvəl 1).
Bunun 3700 km2
Böyük Qafqazın, 2000 km2
isə Naxçıvan Muxtar Respublikasının payına düşür. Bunlardan cəmi 1000 km2
Cədvəl 1.
Karstın tipləri və onların yayıldığı ərazilər (Əyyubov, 1974). Kiçik Qafqaza nisbətən Böyük Qafqazda karstın zəif inkişaf etməsi əsasən karstalaşan süxurların litoloji tərkibi ilə izah edilir. Beləki, əgər Kiçik Qafqazda karstlaşan süxurlar litoloji cəhətdən eyni tərkibli olması ilə səciyyələnirsə, Böyük Qafqazda onların tərkibində çoxlu miqdarda terrigen materiallar iştirak edir və tez-tez sementləşmiş çaqıldaşı, qumdaşı və gillərlə növbələşir. Bundan başqa Kiçik Qafqazda relyefin yayla xarakteri və süxurların çatlılıq dərəcəsi karstın yaxşı inkişaf etməsi üçün şərait yaradır (Şəkil1).
Respublika daxilində məlum olan karstlardan ən böyükləri Füzuli rayonunda Azıx (200m), Şuşa rayonunda Xan mağarası (114m) və Qoxol (72m), Qazax rayonunda Avey (72m), Şamaxı rayonunda Xınıslı (65m), Qusar rayonunda Sudur (50m), Naxçıvan Muxtar Respublikasında Kilit (48m) və Xizəngi (40m), Quba rayonunda Xaşı (40m) mağaralardır.
Karstın sinifləri
Respublikanın ərazisində karstın iki-dağlıq və düzənlik sinifləri ayrılır. Karstın düzənlik sinfinə basdırılmış karstlar aid edilir ki, onların da əsasən Kür-Araz düzənliyinin sağ sahil hissəsində, Alazan-Həftəran vadisində və Şərqi Arpa çayın aşağı axınında yayılması güman olunur.
Karstların dağlıq sinfinə örtüklü əhəng daşlarının karstlı, əhəng daşlı-dolomit karstı, çimlə örtülmüş əhəng daşlarının karstı (geniş yayılmış), çimlə örtülmüş əhəng daşları və brekçiyaların karstı, çimlə örtülmüş travertin karstı, çimlə tam örtülməmiş əhəng daşlarının karstı və çılpaq süxurların karstı aid edilir. Formalaşması əsasən Abşeron əsri və sonrakı vaxtlara aid edilən karst mağaralarının yaşının təyin edilməsinin böyük əhəmiyyəti vardır.
Karst mağaralarının yaşı
Karst mağaralarının yaşı əsasən onun giriş hissəsinin (çıxışının) çay terraslarının səviyyəsi ilə korrelyasiyasına, eləcə də mağaralar əmələ gələndən sonra erozion kəsilmənin dərinliyinə əsasən müəyyən edilmişdir ki, bu da Kiçik Qafqazdakı mağaraları Eopleystosenə, Erkən Pleystosenə, Orta Pleystosenə və Holosenə aid etməyə imkan verir. Respublikada mövcud karst mağaralarından istifadə etmək imkanları kifayət qədər genişdir. Xüsusilə kənd təsərrüfatı inkişaf etdirilən ərazilərdə, su anbarlarının tikintisində, su ilə təchiz olunmada, hidrotexniki qurğuların, yolların və s. tikintisində, eləcə də bir sıra elmi problemlərin həllində, relyefin inkişaf tarixinin bərpa edilməsində, Paleolit dövrü insanlarının qədim düşərgələrinin axtarışında və s. karst mağaralarının öyrənilməsinin böyük əhəmiyyəti vardır. Alçaq temperaturlu karst sularından, bəzi yerlərdə onun bulaqlarından su ilə təminatda, suvarmada, irriqasiya və meliorasiyada istifadə edilə bilər. Arxeoloq alim M. Hüseynov tərəfindən Azıx mağarasından tapılmış ibtidai insanın çənə sümüyü, qismən məhv olmuş məməlilərin sümük qalıqları, çoxlu miqdarda daş alətlər, insanların mağarada yaşadığı vaxtı müəyyən etməyə, o dövrün palocoğrafi şəraitini bərpa etməyə və ayrı-ayrı mağaraların yaşını təyin etməyə imkan verir. Şuşa və Daşsalahlı mağaralarında tapılmış çoxlu miqdarda daş alətlər bu mağaraların qədimliyini sübut edir. Qalaaltı, Dağtumas, Oxçuçay, Xıram, Şamaxı, Sudur və Naxçıvan mağaralar qrupu arxeoloji cəhətdən böyük maraq doğurur. Eyni zamanda bu mağaralar özünün möcüzəli yeraltı dünyası ilə turistlər üçün ən maraqlı obyektlərdir. Təəssüflər olsun ki, hələ də bu mağaralar lazımı səviyyədə təbliğ olunmur və turistlər bu marağlı obyektlərdən zövq almaqdan məhrumdurlar. Hazırda mağaraların bir qismi erməni qəsbkarları tərəfindən zəbt olunmuş ərazilərdə yerləşir və bəzi məlumatlara görə mağaraları saxtalaşdırma yolu ilə "erməniləşdirməyə" cəhd edirlər. Mağaraların inkişafı bəzən neqativ halların baş verməsinə səbəb olur. Məsələn: Ordubad rayonu ərazisində karstlaşan yamacın uçub tökülməsi dəmiryol nəqliyyatının hərəkətində çətinliklər yaratmışdır. Bəzi yerlərdə torpaq eroziyasının güclənməsinə, kənd təsərrüfatı üçün yararlı sahələrin azalmasına səbəb olmaqla kənd təsərrüfat istehsalına mənfi təsir göstərir Bəzi ərazilərdə inkişaf etmiş karstların yer səthində əmələ gətirdiyi uşqun qıfları malqara, bəzi yerlərdə isə kənd təsərrüfat texnikasından istifadə etmək üçün təhlükə yaradır. Dağtumas kəndi yanında yamacda intensiv inkişaf etmiş karst, suffoziya və sürüşmə prosesləri yamacın çökməsinə və nəticədə kəndin yerinin dəyişdirilməsinə və güclü maliyyə xərclərinə səbəb olmuşdur.
Klastokarst və psevdokarst
Respublikanın ərazisində karst mənşəli mağaralardan başqa vulkanik süxurlarda klastokarst və gillərdə psevdokarst inkişaf etmiş mağaralar da yayılmışdır. Vulkanik süxurlarda mağaralar əsasən Kiçik Qafqazda, Naxçıvanda və Talışda inkişaf edib, genetik cəhətdən karst mağaralarından əsaslı surətdə fərqlənir. Bu mağaralar çox da böyük olmayıb (10–15 m-ə qədər), tərkibində allüvial-prolüvial, qum-çaqıldaş layları və linzaları olan vulkanik süxurlara suların mexaniki təsiri nəticəsində əmələ gəlir. Respublikada 100-ə qədər bu tip mağara öyrənilmişdir. Burada çöküntülərin su vasitəsilə vulkanik süxurların içərisindən çıxaralması nəticəsində psevdokarst relyef formaları – uçqun qıfları, yeraltı dəhlizlər, təbii körpülər, kor yarğanlar və s. əmələ gəlir.
Nikolayev Vilayət Diyarşünaslıq Muzeyi
Nikolaev Vilayəti Diyarşünaslıq Muzeyi — Ukraynanın ilk antik muzeylərindən biridir.
Tarix
Muzey 1803-cü ildə qurulmuşdur. Muzeyin açılışı Qara dəniz donanmasının və limanların baş komandiri Markiz de Traversin tapıntıların saxlanması zərurəti ilə əlaqədar qərarı ilə yaradılan nadir əşyalar ofisinin açılması ilə əlaqədardır.
1806-cı ilə qədər bu, Novorossiyanın bütün arxeoloji tapıntılarının gətirildiyi yeganə muzey idi.
1838-ci ildə şəhər admirallığı ekspozisiyalar üçün xüsusi pavilyon tikir. XIX əsrin ortalarında bir çox eksponatlar Odessa, Kerç, Xerson və digər şəhərlərdə muzeylərin açılması üçün əsas olmuşdur.
1941-1944-cü illər işğalı dövründə muzey demək olar ki, tamamilə dağıdılıb. Buna baxmayaraq, onun ekspozisiyası işğal dövründə də fəaliyyət göstərib. Hətta burada yeraltı antifaşist qrupu qurulub və fəaliyyət göstərib.
1943-cü ildə muzey hətta yeni, daha böyük bir bina alır. Muzeyin direktoru və baxıcısı şəxsi mənzil əldə edir. Yenilənmiş muzey sərgilər keçirməyə başlayır və ziyarətçilərin üzünə açılır. Ziyarətçilərin 75%-i alman zabitləri və əsgərləri olur.
Buna baxmayaraq, 1943-cü ilin sonunda almanlar arxeoloji eksponatların bir hissəsini Koenigsbergə aparır. Bunlar bu günə qədər itmiş hesab edilən ən qiymətli eksponatlar hesab edilir.
Artıq 1950-ci ildə muzey müxtəlif nadir eksponatlarla doldurulmuş, tamamilə bərpa edilmiş və artıq vilayətl diyarşünaslıq muzeyi kimi açılışını qeyd etmişdir.
2012-ci ildən o, ölkə əhəmiyyətli abidə olan Köhnə Donanma kazarmasında yerləşir. Bu günə qədər əsas bina bərpa olunub və ziyarətçilər üçün açıqdır. Üç mərtəbədə maraqlı eksponatlar var. Ekspozisiya 21 zaldan ibarətdir. Birinci zal Emmanuil Frantsevin kolleksiyasıdır. “Staroflotski kazarmaları”nın ərazisində əsl muzey şəhərciyinin salınması planlaşdırılır.
Muzey birliyi
left|thumb|Gəmiqayırma və Donanma Muzeyinin binası - Rayon Tarix-Diyarşünaslıq Muzeyinin şöbəsi thumb|Yeraltı partizan mübarizəsi muzeyinin binası Nikolaev Vilayəti Diyarşünaslıq Muzeyi əhəmiyyətli bir muzey birliyidir. Onun tərkibinə (əsas tərkibə əlavə olaraq) daxildir:
Gəmiqayırma və donanma muzeyi;
Böyük Vətən müharibəsi illərində Nikolayev vilayətindəki Yeraltı Partizan Hərəkatının Muzeyi;
A. V. Suvorov adına Oçakov Hərbi Tarix Muzeyi;
Pervomayski diyarşünaslıq muzeyi;
Krımka kəndindəki "Partizan qığılcımı" muzeyi.
Muzeydəki eksponatlar
Tarix-diyarşünaslıq muzeyinin işçiləri bu qərara etiraz edirlər, lakin hər şey çox uzun çəkir. Yalnız bir silah geri qaytarılır. Qalanların hamısı xeyirxah işə sərf olunur.
NGC 7192
NGC 7192, Yeni Baş Kataloqda qeydə alınmış qalaktikadır. Göy üzündə Hindi bürcü istiqamətində yerləşir. E1 tipli. tərəfindən ildə  ölçülü  vasitəsilə kəşf edilmişdir.
İrəvan qalasının mühasirəsi (1804)
Zəmin
1801-ci ildə Qacar dövləti daxilindəki siyasi qarışıqlıqdan istifadə edən Rusiya əsrlər boyu İran imperiyalarının tərkibində olmuş, Gürcüstanın şərqindəki Kartli-Kaxeti bölgəsini ilhaq etmişdi. Pavel Sisianov 1802-ci ildə Rusiyanın Qafqazda yeni sərdarı təyin edilmişdir. Qətiyyətli rus imperialisti və ekspansionisti olan Sisianov nə Qafqaz sakinlərinə, nə də iranlılara hörmət bəsləyirdi. O, 1804-cü ilin yanvarında İrana yürüş etmiş və Gəncəni mühasirəyə almışdır. Bir aydan sonra Sisianov şəhəri ələ keçirərək onu yağmalamış, üç gün davam edən talan zamanı 3 minə qədər insan qətlə yetirilmişdir. Bu, 1804–1813-cü illər Rusiya–İran müharibəsini başlatmışdır.
Sisianov Gəncəni ələ keçirdikdən sonra İrəvana doğru irəliləməyə başlamışdır. Onun ordusu İrəvan yaxınlığında yerləşən Eçmiədzində Qacar vəliəhdi və sərdarı Abbas Mirzənin ordusu ilə toqquşmuş, Sisianov və qoşunları geri çəkilməyə məcbur olmuşdur. Bir neçə gündən sonra ruslar Eçmiədzinə yenidən hücum etmiş və orada İran ordusunu gözlənilməz şəkildə yaxalıyaraq məğlub etdilər. Bunun ardınca Sisianov yenidən İrəvana yürüş etmişdir. Sağ qalan İran qoşunları yenidən toplanaraq İrəvanın qarşıdan gələn müdafiəsinə qoşuldular.
Mühasirə
thumb|right|250px|[[Qacar dövləti|Qacarlar dövründə İrəvan. Müəllif: G. Sergeyeviç. 1796-cı il.]]
Sisianov iyunun axırlarında 3,000–20,000 nəfərlik ordu, həmçinin gürcü və erməni yardımçı qüvvələri ilə İrəvan qalasının qarşısına gəlmişdir. Rusiya ordusu ağır bombardman ilə hücuma keçmişdir. Fətəli şah Qacar (1797–1834-cü illərdə hakimiyyətdə olmuşdur) özü qalanın müdafiəsində iştirak etmiş və qoşunlara komandanlıq etmişdir. İran tərəfi döyüş zamanı hələ də əsasən yüngül artilleriya və mobil süvarilərdən ibarət "ənənəvi ordusu" ilə vuruşurdu.
Rusiya tərəfi İrəvan qalasının daxilində yerləşdirilmiş, Qacar dövlətinə bağlı 6,000–7,000 nəfərlik ordunu mühasirəyə almış, qaladan kənada olan, təxminən 18,000 süvaridən ibarət İran qüvvələri öz növbəsində rusların rabitə xəttini kəsmişdir. İran qüvvələri rusların gözlədiklərindən daha cəsarətli və təsirli formada döyüşürdülər. Mühasirə zamanı onlar rusların təchizat və köməkçi qüvvə ilə təmin olunmasının qarşısını almış, İrəvanın qarnizonu isə rusların birbaşa hücumlarının qarşısını almışdır. Rusiya artilleriyası Eçmiədzində baş verən toqquşmada olduğu kimi təsirli olduğunu bir daha sübut etmişdi, lakin İran tərəfi ruslara ağır itkilər verərək onların qalaya doğru irəliləməsinin qarşısını almağa nail olmuşdular, həmçinin Rusiya tərəfinin fəaliyyətini daha da pozmaq məqsədilə çoxlu buğda sahələrini yandırmışdılar. Bundan sonra Sisianov Tiflisdə yaradılmış yeni hərbi administrasiyanın hazırladığı ləvazimatları götürmək üçün 200 əsgərdən ibarət bir dəstə göndərmişdir. Buna baxmayaraq, 6,000 nəfərlik İran qüvvəsi həmin dəstəni mühasirəyə almağa müvəffəq olmuş, onların əksəriyyətini öldürmüş və sağ qalanların çoxunu əsir götürmüşdür.
Sisianovun yürüşü zamanı yeni yaradılmış Gürcüstan quberniyasında yerli əhali Rusiyaya qarşı böyük üsyan qaldırmışdır. Üsyanın səbəbləri Sisianovun siyasətindən narazılıq, Pyotr İvanoviç Kovalenski administrasiyasının korrupsiya ilə məşğul olması və Baqrationi sülaləsinin hakimiyyətinin ləğv edilməsi idi. Sentyabrda Sisianovun altı generalından beşi onun planının iflasa uğradığı qənaətinə gəlmiş və onu mühasirəni pozmağa məcbur etmişdir.
Nəticə
200px|thumb|İrəvan qalasının mühasirəsinin 1804-cü ildə ruslar tərəfindən hazırlanmış planı.
Mühasirə dövründə Rusiya tərəfi ağır itkilər vermişdi. Rusiya ordusu sıralarında vuruşanların böyük bir hissəsi ölmüş və ya yaralanmışdı, daha min nəfər isə xəstələnmişdi. Geridə qalan qüvvələr beş həftə yarım ərzaq payı ilə vuruşduqları üçün zəifləmişdilər. Rus qoşunları geri çəkilərkən belə onların vəziyyəti ağır olaraq qalırdı. Orduda hələ də qida və su qıtlığı var idi və onların çoxlu sayda yük heyvanı öldüyündən ləvazimatları özləri daşımaq məcburiyyətində qalmışdılar. Bundan əlavə, Qacar dövlətinə bağlı qüvvələr geri çəkilən rus qoşunlarını təqib edərək "dağınıq halda gəzənləri əsir götürür və qurumuş tarlaları yandırırdılar".
İrəvan qalasının mühasirəyə alınması səbəbilə Gürcüstan quberniyasında kifayət qədər qoşun qalmamış və bu dövrdə ləzgilərin basqınları artmışdı. Sisianov yerli kəndliləri "dağlardan keçən yolları abadlaşdırmaq üçün son dərəcə ağır şəraitdə" işləməyə məcbur etmiş, quberniyanın yerli əhalisi arasında gərginliyi artırmışdı. Bu, Qacar dövlətinin hərbi dəstək verdiyi Baqrationi sülaləsinin hakimiyyətinin bərpa edilməsini istəyən gürcülərin sayının artmasına səbəb olmuşdu.
Sisianov belə İrəvanda uğursuzluğa düçar olduğunu bilirdi. Bu, rusların "bütövlükdə yürüşdəki mühasirə üçün öz döyüş itkiləri haqqında" rəsmi hesabat yazmaması ilə şərtlənir. Odur ki, Sisianov Gürcüstan quberniyasına qayıtdıqdan sonra I Aleksandra (1801–1825-ci illərdə hakimiyyətdə olmuşdur) hesabat vermişdir. O, reputasiyasını xilas etmək üçün mühasirənin uğursuzluğa düçar olmasında günahı özünə tabe olan sərkərdələr, İrəvan hakimi Məhəmməd xan Ziyadlı-Qacar ​​və İrəvan xanlığını Gürcüstan quberniyasından ayıran "sərt relyef"lə əlaqələndirmişdir. Sisianov bildirmişdir ki, əgər Rusiya Qafqazda şöhrət və lazımi strateji mövqe əldə etmək istəyirsə, İrəvan hakimini "məhv etmək" lazımdır. Buna baxmayaraq, Sisianovun fikrincə, bu məğlubiyyətin ən böyük günahkarı sərkərdə və knyaz Dmitri Mixayloviç Volkonski idi. Sisianova görə, İrəvandakı "biabırçılıq" Volkonskinin tədarükləri gətirməməsi ilə bağlıdır. Onun hesabata əlavə etmədiyi şey İrəvandan Gürcüstana qədər olan ərazinin rus kontingentinin hərəkətinə mane olan Qacar qüvvələrinin nəzarətində olması, həmçinin Gürcüstan quberniyasında sülhün bərqərar olması üçün xidmətdə olan bütün qoşunlara ehtiyac duyması və bu səbəbdən tədarükləri daşıyan dəstəyə müşayiət edəcək qüvvə yığa bilməməsi idi. I Aleksandr hesabatı ilıq qarşılamışdır. Bundan sonra o, Volkonskini xidmətdən geri çağırmış və Sisianovu mükafatlandırmışdır. Müqayisədə, Sisianovun davamçısı İvan Qudoviç bir neçə il sonra İrəvan qalasını uğursuzcasına mühasirəyə alan zaman I Aleksandr onun ekspedisiyasını "axmaqlıq" adlandıraraq Qudoviçi təqaüdə göndərmişdir.
Sisianovun yürüşü çoxsaylı erməni ailələrinin İrəvan xanlığını tərk edərək Gürcüstan quberniyasına getməsi ilə nəticələnmişdir. Qacar ordusu müvəffəqiyyətli müdafiədən sonra, öz adəti protokollarına uyğun olaraq, 1805-ci ilin yazında yeni bir yürüş üçün yenidən toplaşmaq göstərişi ilə qışa qədər dağılmaq əmri almışdır.
Cavid Behbudov
Cavid Ədalət oğlu Behbudov — Azərbaycan Silahlı Qüvvələrinin baş leytenantı, Vətən müharibəsinin qazisi, Vətən Müharibəsi Qəhrəmanı.
Hərbi xidməti
Behbudov Cavid Ədalət oğlu 12.04.1994-ci ildə Naxçıvan Muxtar Respublikasının Culfa rayonunun Qızılca kəndində anadan olub. 2008-2011-ci illərdə Naxçıvanda Heydər Əliyev adına Hərbi Liseydə təhsil alıb. 2011-2015-ci illər ərzində Heydər Əliyev adına Azərbaycan Ali Hərbi Məktəbində kəşfiyyatçı ixtisası üzrə təhsilini davam etdirib. 2015-ci ilin iyun-dekabr ayları ərzində Silahlı Qüvvələrin Təlim və Tədris mərkəzində xüsusi təyinatlıların qrup komandiri vəzifəsi üzrə təhsil alıb. 2016-cı ilin yanvar ayından 2019-cu ilə qədər Ağstafada N saylı hərbi hissədə xüsusi təyinatlıların qrup komandiri vəzifəsini icra edib. Daha sonra xüsusi təyinatlı korpusun qrup komandiri olaraq Azərbaycan Ordusunda xidmət edib. 44 günlük Vətən müharibəsi zamanı xüsusi təyinatlı qüvvələrin qrup komandiri olaraq döyüşlərdə iştirak edib. Cavid Behbudov sentyabrın 27-dən oktyabrın 1-nə qədər Murovdağ istiqamətində döyüşlərdə iştirak edib. Daha sonra Füzuli, Cəbrayıl, Xocavənd istiqamətində gedən döyüşlərə qatılıb. Oktyabrın 25-də Xocavənd rayonunun Qırmızı Bazar qəsəbəsi yaxınlığında yaralanıb.
Azərbaycan Ordusunun baş leytenantı olan Cavid Behbudov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi üçün başlanan Vətən müharibəsi zamanı Cəbrayılın və Füzulinin azadlığı uğrunda gedən döyüşlərdə savaşıb.
Azərbaycanın ərazi bütövlüyünün bərpa edilməsində xüsusi xidmətlərinə və işğal olunmuş ərazilərin azad olunması zamanı düşmənin məhv edilməsi üzrə qarşıya qoyulmuş döyüş tapşırığını yerinə yetirən zaman göstərdiyi qəhrəmanlıq nümunəsinə görə, həmçinin hərbi qulluq vəzifəsini yerinə yetirən zamanı igidliyin və mərdliyin nümayiş etdirilməsinə görə Azərbaycan Prezidenti İlham Əliyevin 09.12.2020-ci il tarixli Sərəncamına əsasən Cavid Behbudova "Vətən Müharibəsi Qəhrəmanı" adı verildi.
Azərbaycanın Cəbrayıl rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.12.2020-ci il tarixli Sərəncamına əsasən Cavid Behbudov "Cəbrayılın azad olunmasına görə" medalı ilə təltif edildi.
Azərbaycanın Füzuli rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Cavid Behbudov "Füzulinin azad olunmasına görə" medalı ilə təltif edildi.
Azərbaycanın Kəlbəcər rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Cavid Behbudov "Kəlbəcərin azad olunmasına görə" medalı ilə təltif edildi.
Azərbaycanın Xocavənd rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 24.06.2021-ci il tarixli Sərəncamına əsasən Cavid Behbudov "Xocavəndin azad olunmasına görə" medalı ilə təltif edildi.
Miyanpur
Miyanpur — Naxçıvanda, xüsusilə Ordubad bölgəsində geniş yayılmış çərəz.
Haqqında
Miyanpur əsasən, ərik və şaftalı qaxından hazırlanır. Qurudulmuş meyvələrin çəyirdəyi çıxarılaraq arasına qoz və ya badam ləpəsi qoyulur, sonra onlar sapa düzülür. Xalq arasında miyanpurdan ümumi zəifliyin, başgicəllənmənin, qanazlığının qarşısını almaq üçün müalicə vasitəsi kimi də istifadə edilir. Cənubi Azərbaycanda əncirdən də miyanpur hazırlanır.
İordaniyadakı ümumdünya irsi obyektlərinin siyahısı
İordaniyadakı UNESCO-nun ümumdünya irsi obyektlərinin siyahısı İordaniyada YUNESKO-nun ümumdünya irs siyahısına 5 obyekt daxildir (2017-ci il üçün), bu ümumi rəqəmin 0,4%-ni (2021-ci il üçün 1154) təşkil edir. Mədəni meyarlara görə 4 obyekt daxildir ki, bunlardan 3-ü insan dühasının şah əsərləri (i meyarı) sayılır və 1-i qarışıq meyarlara görə. Bundan əlavə, 2017-ci ildən İordaniyada 14 obyekt ümumdünya irsi siyahısına namizədlər siyahısındadır. İordaniya 5 may 1975-ci ildə ümumdünya mədəni və təbii irsin mühafizəsi haqqında Konvensiyanı ratifikasiya etmişdi.
Siyahı
Bu cədvəldə, obyektlər UNESCO-nun dünya irsi siyahısına əlavə edilməsi xronoloji ardıcıllığı ilə düzülmüşdür.
İlkin siyahı
Cədvəldə obyektlər ilkin siyahıya əlavə olunduqları ardıcıllıqla düzülmuşdür. Bu siyahıda İordaniya Hökumətinin ümumdünya irs siyahısına salınması üçün namizəd kimi təklif etdiyi obyektlər qeyd edilmişdir.
Əsgər Leqari Pakistana qarşı
Əsgər Leqari Pakistana qarşı — işə 2015-ci ildə Lahor (Pəncab, Pakistan) Ali Məhkəməsində baxılmış, hökumətin 2012-ci ilin Milli İqlim dəyişikliyi siyasətini və İqlim Dəyişikliyi Siyasətinin İcra Çərçivəsini (2014–2030) müəyyən edilmiş məqsədlərə çatmadan pozduğuna qərar vermişdir. Buna cavab olaraq məhkəmə Pakistana ölkənin iqlim məqsədlərinə çatmasına kömək etmək üçün İqlim Dəyişikliyi Komissiyasının qurulmasını tələb edir.
Öncəki vəziyyət
O, hökumətin iqlim dəyişikliyi ilə bağlı narahatlıqlar qarşısında "hərəkətsizlik, süründürməçilik və qeyri-ciddilik" nümayiş etdirdiyini yazır. Leqari hesab edirdi ki, bu hərəkətsizlik millətin qida, su və enerji təhlükəsizliyini təhdid edir.
Əvvəllər Pakistanda iqlim dəyişikliyi siyasəti ayrı-ayrı əyalətlərin ixtiyarına buraxılmışdı. Bununla belə, Lahor Universiteti və Ümumdünya Vəhşi Təbiət Fondu (WWF) tərəfindən aparılan bir araşdırma, əyalətlərin heç birinin həqiqətən effektiv iqlim dəyişikliyi siyasətinin olmadığını müəyyən edir.
Qərar
Lahor Ali Məhkəməsi hökumətin 2012-ci il siyasətini tətbiq etməli olduğuna qərar verir. Hakim Səyid Mənsur Əli Şah bildirib ki, iqlim dəyişikliyi "Pakistanın üzləşdiyi ən ciddi təhlükəni təmsil edir". Hakim 31 dekabr 2015-ci il tarixinədək hər bir departamentdən siyasətin həyata keçirilməsini təmin etmək üçün şəxsi təyin etməyi və iqlim dəyişikliyi ilə mübarizə sahəsində "fəaliyyət nöqtələri" siyahısının qurulmasını xahiş edir.
Məhkəmə qərarı həmçinin hökumətin iqlim dəyişikliyi ilə bağlı irəliləyişinə nəzarət etmək üçün QHT-ları, texniki ekspertlər və nazirlərin nümayəndələrindən ibarət İqlim Dəyişikliyi Komissiyası qurmağı nəzərdə tutur.
Məktəbi-tərbiyə
Haqqında
Məktəbi-tərbiyə 1894-cü ildə görkəmli maarifçi-pedaqoq Məhəmməd Tağı Sidqi tərəfindən Naxçıvan şəhərində təsis edilmişdir. Məktəbdə dünyəvi fənlərin tədrisinə ciddi fikir verilir, ana dili ilə yanaşı rus dili və ədəbiyyatı da öyrədilirdi. 1896-cı ildə məktəb üçün yeni bina tikilmişdi. Onun inşasına Hacı Zeynalabdin Tağıyev, general-leytenant İsmayıl xan Naxçıvanski yaxından köməklik göstərmişdilər. Məktəb az vaxtda Naxçıvanın ədəbi-mədəni həyatının mərkəzlərindən birinə çevrilmişdi. Burada yerli ziyalıların iştirakı ilə teatr tamaşaları göstərilir, ədəbi əsərlərin müzakirəsi keçirilir, yubiley gecələri təşkil olunurdu. Aleksandr Puşkinin anadan olmasının 100 illiyi münasibətilə keçirilən yubiley gecəsində (26 may 1899) Məhəmməd Tağı Sidqi şairin həyat və yaradıcılığı haqqında məruzə etmişdir. Cəlil Məmmədquluzadə bu məktəbi "yeniyetmə müəllim və ədiblər üçün darülürfan" adlandırmışdır. 1896-cı ildə Rus-tatar (Rus–Azərbaycan) məktəbinə çevrilərkənməktəbinin fəxri nəzarətçisi Bəhram xan Naxçıvanski olmuş, sonra o yerini istefada olan rotmeyster Cəfərqulu xan Naxçıvanskiyə vermiş, daha sonra isə Mirzə Ələkbər Süleymanov özünün yazdığına görə 1897-ci ildə məktəbin müdiri təyin edilmişdir.
Patologiya
"Patologiya" ( "əzab, ağrı, xəstəlik" + sözündən "söz; konsepsiya; tədris" ) — canlı bir orqanizmdə xəstəlik proseslərini və şərtlərini öyrənən tibb elminin bir sahəsi. Patoloji anatomiya, xəstəlik proseslərinin səbəb olduğu orqan və toxumaların quruluşundakı dəyişiklikləri və orqanların və bədənin funksionallığını araşdıran bütövlükdə xəstəliklərində patoloji fiziologiyadır.
Biologiyada xəstəliklərdəki hüceyrələrdə, toxumalarda və orqanlardakı struktur və funksional dəyişikliklərin öyrənilməsinə aiddir.
Tibbi patologiya
Tibbi patologiya xəstəliklərin və insanlarda və heyvanlarda baş verən fərdi patoloji proseslərin meydana gəlməsini, gedişatını və nəticələrini öyrənən bir elmdir.
Tibbi patologiyanın mənşəyi qədim dünyada humoral ( — nəm, maye) və solidar ( — sıx sözündən) patologiyanın spekulyativ doktrinası kimi tapıla bilər. Başlanğıcda əsas metodlar xəstələrin müşahidəsi, sistemləşdirilməsi və tibbi təcrübənin ümumiləşdirilməsi idi. XVII əsrin əvvəllərində xəstəliyin mahiyyəti və səbəbləri haqqında fikirlər sistemini ifadə etmək üçün "ümumi patologiya" ifadəsi tətbiq olundu.
Daxili cəmiyyətlər
Patoloji üzrə ilk elmi cəmiyyətlər Nyu-Yorkda (1844) və Londonda (1846) təşkil edildi. 1909-cu ildə Sankt-Peterburqda Patoloqlar Cəmiyyəti yaradıldı. Rusiya Patoloqlar Cəmiyyəti 1922-ci ildə quruldu; Patologların 1-ci Ümumittifaq Konqresi 1927-ci ildə Kiyevdə keçirildi.
Binance
2018-ci il yanvar ayından etibarən Binance əməliyyat həcminə görə dünyanın ən böyük kriptovalyuta birjasıdır.
Binance daha əvvəl high frequency tranding proqramı hazırlayan proqamçı Çanqpinq Zao tərəfindən quruldu. Şirkət başlanğıcda Çində yerləşirdi. Amma daha sonra Çinin kriptovalyutaya qoyduğu qanunların artması səbəbi ilə Çindən ayrılaraq Maltaya köçdü.
Tarixi
CEO Çanpen Zao 2005-ci ildə Şanxayda Fusion Systems-i qurmuşdu; şirkət komissiyaçılar üçün high-frequency trading sistemlərini qururdu. 2013-cü ildə kriptovalyuta pul qabı komandasının üçüncü üzvü olaraq Blockchain.info-ya qatıldı. Həmçinin fiat pulu və digital mülklər arasında spot ticarət platformu olan OKCoin-də bir ildən qısa müddətdə CTO olaraq işlədi.
Şirkət Çində qoruldu. Amma 2017 sentyabr ayında Çin hökumətinin kriptovalyuta ticarətinə qoyduğu qadağadan əvvəl serverlərini və baş ofisini Çindən Yapnoiyaya köçürdü. 2018 mart ayından etibarən şirkət Tayvanda ofislər qurdu.
2018 yanvar ayından etibarən 1,3 milyard dollarlıq birja dəyəri ilə ən böyük kriptovalyuta ticarət platformudur.
2018-ci il mart ayında Binance Yaponiya və Çində qoyulan sərt qaydalara görə Maltada ofis açmaq istədiyini açıqladı. 2018 aprel ayında Binance Bermud hökuməti ilə anlaşma memorandumu (MoU) imzaladı.
2019-cu ilin sentyabr ayında birja, müqavilələrin dəyərinin 125 qatına qədər yüksək leverage imkan verən əbədi fyuçers müqavilələri təklif etməyə başladı. 2019-cu ilin noyabrında Binance Hindistan bitcoin mübadiləsi WazirX-i əldə etdi.
2021-ci ilin mayında bildirildi ki, Binance həm Daxili Gəlir Xidməti, həm də ABŞ Ədliyyə Departamenti tərəfindən çirkli pulların yuyulması və vergi cinayətləri ilə bağlı təhqiqat altındadır.
2022-ci ilin fevralında Binance Forbes-də 200 milyon dollarlıq pay aldı.
Məhəmmədli (Xudabəndə)
Məhəmmədli - İranın Zəncan ostanının Xudabəndə şəhristanı ərazisinə daxil olan kənd.
Əhalisi
2006-cı il məlumatına görə kənddə 147 nəfər yaşayır (33 ailə).
Azərbaycan Milli Məclisi sədrliyinə seçki (2020)
Azərbaycan Milli Məclisi sədrliyinə seçki (2020) — 10 mart 2020-ci il tarixində VI çağırış Azərbaycan Respublikasının Milli Məclisinin sədrinin seçilməsi üçün keçirilmiş seçki. Seçkidə bir namizəd — Yeni Azərbaycan Partiyasının namizədi Sahibə Qafarova iştirak etmiş və birinci turda 116 lehinə səslə sədr seçilmişdir.
Darren Aronofski
Darren Aronofski — amerikan kinorejissor, ssenarist və prodüsser.
Darren Aronofski (doğum tarixi 1969-cu il, 12 Fevral) Amerikalı kinorejissor, ssenari müəllifi prodüser və ətraf mühit üzrə aktivist kimi fəaliyyət göstərir. O, surreal movzulu filmləri ilə tamaşaçıların rəğbətini qazanıb və kinematoqraf Metyu Libatik, redaktor Endryü Veysblam və bəstəkar Klint Mansell ilə əməkdaşlıq etməsi ilə tanınır. Onun filmləri əksər hallarda mübahisələrə səbəb olmuş və adətən özündə şiddət ehtiva edən, kədər doğuran həzin mövzuları ilə məşhurdur. "1998-ci ildən 2014-cü ilə kimi Aronofskinin altı filminin mövzusu mükəmməlik axtarışı, xoşbəxtlik uğrunda axtarış, sevgi həsrəti, şohrətdən məst olmaq, yadlaşmanın iztirabı və məsuliyyətin ağırlığı kimi mövzuları əhatə edir."
Aronofski Harvard Universitetini film və sosial antropologiya ixtisası üzrə bitirib və Amerika Film Institutunun rejissorluq sahəsində təhsil alıb. Diplom işi olaraq çəkdiyi "Supermarketin təmizlənməsi" filmi Tələbələr arasında Oskar mükafatı finalisti olduqdan sonra da o, bir neçə film mükafatı qazandı. Aronofskinin debüt filmi olan və sürrealist psixoloji triller janrlı "Pi" 1997-ci ilin Noyabr ayında çəkilib. Cəmi 60 000 dollarlıq məhdud büdcə ilə çəkilən və baş rolda Şon Qulletin çəkildiyi film Artisan Entertainment şirkətinə 1 milyon dollara satılır və 3 milyon dollardan çox gəlir əldə edir; Film Aronofskiyə 1998-ci ildə Sundance Film Festivalında ən yaxşı rejissor və ən yaxşı orijinal ssenariyə görə İndependent Spirit mükafatını qazandırır.
Aronofskinin növbəti, psixoloji mövzuda çəkilmiş "Requiem for a dream" filmi Hyubert Selbinin eyniadlı romanı əsasında çəkilmişdi. Film müsbət rəylər aldı və Ellen Börstin filmdəki çıxışına görə Oskar mükafatına namizəd göstərildi. II Dünya müharibəsindən bəhs edən qorxu filmi "Aşağıda"nın ssenarisini yazdıqdan sonra, Aronofski sayca üçüncü, romantik elmi- fantastik janrda olan "Fəvvarə" filminin çəkilişinə başladı. Filmlə bağlı qarışıq resenziyalar dərc edildi və o, kinoteatr kassalarında istənilən uğur əldə etməsə də, o zamandan bəri kult filmlər siyahısındadır.
İdman mövzusunda çəkilən dördüncü filmi "Güləşçi" tənqidçilər tərəfindən yüksək qiymətləndirildi və filmin ulduzları Miki Rurk və Marisa Tomey Oskar mükafatına namizəd göstərildilər. 2010-cu ildə Aronofski "Döyüşçü" filminin icraçı prodüseri oldu və onun beşinci bədii, psixoloji qorxu filmi "Qara qu quşu"daha çox tənqidçi rəğbəti qazandı ; ən yaxşı ekran əsəri və ən yaxşı rejissor nominasiyalarında Oskar mükafatına namizəd göstərildi, Natali Portman isə filmdəki roluna görə ən yaxşı Aktrisa nominasiyasında qalib gəldi. Aronofski Qızıl Qlobus mükafatlandırma mərasimində ən yaxşı rejissor və Amerika Rejissorlar Gildiyasının mükafatı nominasiyasına namizəd göstərilib. Onun Bibliyadan ilhamlanaraq ərsəyə gətirdiyi altıncı film "Nuh" 28 mart 2014-cü il kinoteatrlarda nümayişə çıxarılıb.
Erkən həyatı və təhsili
Aronofski 1969-cu ildə, Nyu York, Bruklin şəhərində orta məktəb müəllimləri Şarlot və Abraham Aronofskilərin ailəsində anadan olub. Manhattan Biçin qonşuluğunda böyüyən Darren, Edward R. Murrow Litseyindən məzun olub. Orta məktəb dövründən peşəkar balet məktəbinə gedən Patti adlı bir bacısı var. Valideynlərinin onu tez-tez Brodvey teatr tamaşalarını seyr etməyə aparması balaca Darrendə şou-biznesə qarşı maraq yaratdı.
Gənc ikən o, 1985-ci ildə Keniyada Ətraf mühit üzrə araşdırmalar məktəbində, 1986-cı ildə Alyaskada bioloq kimi təlim gördü. Dırnaqlılar haqqında öyrənmək marağında olduğundan o, Keniyadakı məktəbə yazılmışdı. Sonralar o, demişdi: "Ətraf mühit üzrə araşdırmalar məktəbi dünyanı qavrama tərzimi dəyişdi". Aronofskinin ətraf mühitə olan marağı onun öz yolunu Avropa və Yaxın Şərqə salmasına gətirib çıxardı. 1987-ci ildə o, Harvard Universitetinə daxil oldu və burada sosial antropologiya ixtisası üzrə, kino istehsalı ixtisasına yiyələndi, 1991-ci ildə Universiteti bitirdi.
Hələ Harvardda təhsil alarkən sənətə yeni başlayan animator Den Şrekerlə dostlaşdıqdan sonra o, kino sahəsinə ciddi maraq göstərməyə başladı. Aronofski sonradan ilk filmi "Pi"nin əsas ulduzu olacaq Şon Qullet ilə də məhz Harvard universitetində tanış oldu. Kinematoqrafiya sahəsində təsirləndiyi şəxslər Akira Kurosava, Roman Polanski, Terri Gilyam, Şinya Tsukamoto, Hyubert Selbi, Spayk Li, və Cim Carmuş olub.
Aronofskinin əsas diplom işi olaraq təqdim etdiyi "Supermarketin təmizlənməsi" film 1991-ci ildə Tələbə Akademiyası Mükafatlarında finalçı oldu. Aronofski Amerika Film İnstitutunun film rejissorluğu üzrə magistr dərəcəsini 1992-ci ildə aldı; onun sinif yoldaşları arasında Todd Fild, Daq Ellin, Skott Silver və Mark Voters də var idi. O, institutun Frenklin C. Şaffner məzun medalını da qazandı.
Erkən işləri
Aronofskinin debüt filmi "Pi" (həmçinin π adı ilə də tanınır) 1997-ci ilin Noyabrında çəkilib. Film bütünlüklə onun ailə üzvləri və dostlarının hər birinin 100 dollar ianəsi hesabına maliyyələşdirilırək ərsəyə gəldi. Əvəzində, Aronofski film qazanc gətirərsə onların hər birinə 150 dollar ödəyəcəyinə vəd verdi, əksinə film heç bir gəlir gətirməyəcəyi təqdirdə isə ən azından filmin istehsalına onların yardım etdikləri qeyd olunmuşdu. Gənc ikən İsrailə səfəri zamanı o, pravoslav Yeşivasında bir neçə gün keçirmişdi, bu təcrübə sonradan onun çəkəcəyi filmin müjdəçisi oldu. Ilkin olaraq 60 000 dollarlıq büdcə ilə film hazırlayan Aronofski Pi`nin premyerasını 1998 Sundance Film Festivalında etdi və burada ən yaxşı rejissor mükafatını qazandı. Film özü isə xüsusi münsif mükafatına namizəd oldu. Artisan Entertainment $ 1 milyon ödəyərək filmin yayım hüquqlarını əldə etdi. Tənqidçilərdən müsbət rəylər alan filmin elə həmin il ictimai nümayişi keçirildi və o, $ 3.221.152 dollar gəlir əldə etdi.
Aronofski debüt filminin ardınca Hyubert Selbinin eyni adlı romanı əsasında "Requiem for a Dream" filiminin rejissorluğunu etdi. Ona $ 50,000 dollar ödənilmişdi və əvvəlki filmindəki kimi demək olar ki, eyni çəkiliş komandası ilə üç il birlikdə işlədi. "Pi" filminin maliyyə uğurunun ardınca, onun artıq Ellen Börstin və Cared Leto kimi ulduzlarla işləmək imkanı vardı və filmin istehsalı üçün ona 3,500,000 dollarlıq büdcə ayrılmışdı. Filmin ərsəyə gəlməsi bir il müddətində davam etdi; 2000-ci ilin Oktyabr ayında nümayişə çıxarılan film bütün dünyada $ 7.390.108 gəlir gətirdi. Aronofski özünəməxsus rejissorluq üslubuna görə rəğbət qazandı və bu dəfə Independent Spirit mükafatlarında ən yaxşı rejissor mükafatına namizəd liyi irəli sürüldü. Film özlüyündə isə ümumilikdə beş nominasiyada mükafata namizəd göstərildi ki, bunlardan ikisi üzrə — ən yaxşı qadın aktrisa və ən yaxşı kinematoqraf işi nominasayalarında qalib gəldi. Klint Manselin film üçün yazdığı musiqi də publika tərəfindən müsbət qarşılandı, ilk dəfə əməkdaşlıq etməyə başladıqları 1996-cı ildən bəri Klint Mansell Aronofskinin bütün filmlərinə musiqi bəstələyib. Ellen Börstin ən yaxşı qadın aktrisa rolu üzrə Oskar mükafatı da daxil olmaqla, çoxsaylı nominasiyalara namizəd göstərildi və nəhayət Independent Spirit mükafatını qazandı. Filmin narkotiklərdən sui-istifadəsini təsvir etdiyi üçün Narkomaniyaya qarşı Dövlət İnstitutu Aronofskini Robert Vud Conson Fondunun PRISM mükafatı ilə təltif etdi.